CELEX: 62006CA0481
Language: sk
Date: 2007-12-18 00:00:00
Title: Vec C-481/06: Rozsudok Súdneho dvora (ôsma komora) z  18. decembra 2007 – Komisia Európskych spoločenstiev/Helénska republika (Nesplnenie povinnosti členským štátom — Verejné obstarávanie — Porušenie článku 6 ods. 3 smernice 93/36/ES — Všeobecné zásady Zmluvy — Zásada rovnosti zaobchádzania a povinnosť transparentnosti — Vnútroštátna právna úprava umožňujúca uplatnenie rokovacieho konania pre verejné obstarávanie tovarov týkajúce sa určitých lekárskych materiálov)

23.2.2008   
            
            
               SK
            
            
               Úradný vestník Európskej únie
            
            
               C 51/24
            
         Rozsudok Súdneho dvora (ôsma komora) z 18. decembra 2007 – Komisia Európskych spoločenstiev/Helénska republika
   (Vec C-481/06) (1)
   
   (Nesplnenie povinnosti členským štátom - Verejné obstarávanie - Porušenie článku 6 ods. 3 smernice 93/36/ES - Všeobecné zásady Zmluvy - Zásada rovnosti zaobchádzania a povinnosť transparentnosti - Vnútroštátna právna úprava umožňujúca uplatnenie rokovacieho konania pre verejné obstarávanie tovarov týkajúce sa určitých lekárskych materiálov)
   (2008/C 51/38)
   Jazyk konania: gréčtina
   Účastníci konania
   
      Žalobkyňa: Komisia Európskych spoločenstiev (v zastúpení: M. Patakia a X. Lewis, splnomocnení zástupcovia)
   
      Žalovaná: Helénska republika (v zastúpení: S. Chala a D. Tsagkaraki, splnomocnení zástupcovia)
   Predmet veci
   Nesplnenie povinnosti členským štátom – Porušenie článku 6 ods. 3 smernice Rady 93/36/EHS zo 14. júna 1993 o koordinácii postupov verejného obstarávania dodania tovaru (Ú. v. ES L 199, s. 1; Mim. vyd. 06/002, s. 110), ako aj povinnosti zabezpečenia účinnej a transparentnej hospodárskej súťaže – Vnútroštátne ustanovenie rozdeľujúce do kategórií skupinu látok na lekárske použitie a stanovujúce maximálnu cenu pre každú kategóriu – Ustanovenie stanovujúce regulačný rámec, ktorý umožňuje uplatnenie rokovacieho konania na dodanie tovaru pre celé skupiny uvedených výrobkov charakterizovaných ako neporovnateľné
   Výrok rozsudku
   
               1.
            
            
               Helénska republika si tým, že ponechala v platnosti článok 7 ods. 2 zákona 2955/2001 o „vybavení nemocníc a iných zdravotných jednotiek regionálnych zdravotných režimov a režimov starostlivosti a iných ustanoveniach“, a s ním súvisiace vykonávacie spojené ministerské dekréty DY6a/oik.38611 a DY6a/oik.38609 z 12. apríla 2005, nesplnila svoje povinnosti, ktoré jej vyplývajú z článku 6 ods. 3 smernice Rady 93/36/EHS zo 14. júna 1993 o koordinácii postupov verejného obstarávania dodania tovaru, zmenenej a doplnenej smernicou Komisiou 2001/78/ES z 13. septembra 2001, ako aj zo všeobecných zásad Zmluvy, najmä rovnosti zaobchádzania a povinnosti transparentnosti.
            
         
               2.
            
            
               Helénska republika je povinná nahradiť trovy konania.
            
         
      (1)  Ú. v. EÚ C 326, 30.12.2006.